Retrovirus

I retrovirus inn un grup de virus ssRNA-RT che doperen la trascrizzion inversa per meter una cobia del so RNA in del DNA de la cellula ospit. Una voeulta in del so citoplasma doperen i so enzima per trasformà el RNA in DNA e metel in del nucli de la cellula de l'integrasi, inscì de creà i inscì ciamad provirus.

Inn partid in d'un mugg de famili e in trii sotagrup principai:
I oncoretrovirus, che menen al cancher
I lentivirus, che menen soratut a di imunodeficienz virai
I spumavirus, che menen no a di malagn cognossud incoeu

In di uman i retrovirus patogen pussee cognossud inn quei de l'HIV e i HTLV, menter 'l virus de la leucemia murina l'è bon de causàgh el cancher del sangh in di rat, compagn del virus del sarcoma de Rous, prim oncovirus descovert. Inn anca di mez util in di studi genetich per menà in di cellule di noeuv gen. Se trasmeten de solit cont i fluid, ma gh'è di version, compagn del Jaagsiekte sheep retrovirus, che poden trasmetès in l'aria.

 Division 
Orthoretrovirinae
Alpharetrovirus
Betaretrovirus
Deltaretrovirus
Epsilonretrovirus
Gammaretrovirus
Lentivirus
Spumaretrovirinae
Bovispumavirus
Equispumavirus
Felispumavirus
Prosimiispumavirus
Simiispumavirus

 Riferiment 
Sapere.it

 Alter proget 

 Vos corelade 
Retrovirus endogen